Садриддин Алиханұлы Ахмедов

Садриддин Алиханұлы Ахмедов (31 қаңтар 1998 жылы, Жетісай, Оңтүстік Қазақстан облысы, Қазақстан) — қазақтың кәсіпқой бокс шебері. Қазірде орта салмаққа дейінгі салмақта өнер көрсетіп жүр (69,85 кг, 154 фунт). 2016 жылғы жастар арасында өткен әлемдік әуесқой бокс чемпионы. Кәсіпқойлар арасында - WBC Youth World (2019) және чемпион WBC Asia (2019) нұсқасы бойынша жастар арасындағы әлем чемпионы.

 Биография 
Садриддин Ахмедов 1998 жыл 31 қаңтарда, Оңтүстік Қазақстан облысы, Жетісай қаласында дүниеге келген. Отбасында Садриддиннен басқа тағы 4 ұл, 3 қыз бар. Садриддин сөзі араб тілінен аударғанда "Ислам мақтанышы" деген мағынаны береді. Қожа руынан шыққан.https://alashainasy.kz/box/sadriddin-ahmedov-oznn-ultyina-katyistyi-suraktyin-nuktesn-koydyi-119327/ 

2015 жылы Қарағандыдағы Ғалым Жарылғаповтың құрметіне ұйымдастырылған халықаралық турнирде, жас боксшы атақты бокс шебері Рой Джонстың өзінен жеке автографы қойылған қолғап алады. Садриддиннің айтуы бойынша, бұл қолғаптар оның тұмарына айналып, күнделікті жетістікке жетуіне ұдайы септігін тигізеді.

 Әуесқой бокс 
10 жасында-ақ атақты бапкерлердің бірі Мәулет Мұстафин жас боксшыны қол астына алды. Мектеп қабырғасында жүріп көптеген турнирлерде топ жарған Садриддин, Қазақстанның жастар құрамына шақырту алды.

2016 жылдың қарашасында Санкт-Петербург, Ресейде ұйымдастырылған Жастар арасындағы әлем чемпионатының финалында Павло Гуловты жеңіп, бірінші орынды иеленеді. Осыдан соң ол Қазақстанның жас, үздік боксшы болып танылады.,

19 жасында Қазақстанның негізгі құрамына шақырту алды. Мұнда Қазақстандағы 69 келі салмаққа дейінгі үздік бокс шебері атану үшін Олимпиада чемпионы-Данияр Елеусіновпен және 2017 жылғы әлем чемпионатында жүлделі орын иеленген Абылайхан Жүсіповпен бәсекелеседі.

2017 жылдың сәуірінде Бангкокте Тайланд королінің кубогін ұтып алады. Жарыстың аяқталар сәтінде 2016 жылғы Олимпиада ойындарының күміс жүлдегері өзбек Шахрам Гиясов финалда Садриддинмен кездесуден бас тартады.

2017 жылдың маусымында Астанада өткен Қазақстан президентінің кубогін ұтып алады. Бұл сайыстың финалында да Садриддин өзбек боксшысы Бобо-Усман Батуровтан басым түседі. Айта кетейік, кейіннен Бобо-Усман Джакартада өткен Жазғы ойындардың финалында қазақ боксшысы, Асланбек Шымбергеновті тізе бүктіреді.

 Кәсіпқой бокс 
2017 жылдың қазан айында Садриддин Ахмедов кәсіпқой боксқа өту жайлы шешім қабылдайды. Ол канадалық Eye of the Tiger Managament атты промоутерлік компаниясымен келісімшартқа отырады.

Боксшының кәсіпқой рингтегі дебюті 2018 жылдың 7 сәуірінде Квебек, Канадада орын алды. Бұл ойында жас боксшы өзінің Tiburón (Акула) атымен танымал қарсыласы Тони Баррерасаны (1-1, 1КО) 31 секундта-ақ сұлатып түсіреді. Осыдан кейін оған Артуро Гатти лақап аты беріледі.

Дәл сол жылы 26 мамырда, рингке El Toro (Бұқа) атымен танымал аргентиналық боксшы Ариель Алехандро Зампедримен (9-3, 9КО) жұдырықтасып, оны 1-таймның 1 минут 24 секундында нокаутқа жібереді.
 Ойын  Рекорд  Күні Қарсыласы  Өткен орны  Нәтиже  Қосымша ақпараттар 88 (7)-0 24 наурыз 2019  Джон Руба  (17-5-1, 9КО)  Алматы Арена, Алматы, Қазақстан UD 10 (10) Vacant WBC Asian Boxing Council Super Welterweight Title, төрешілердің шешімі нәтижесі негізінде жеңді  7 7 (7)-0 26 қаңтар 2019  Абрахам Хуарес  (13-1) Montreal Casino, Монреаль, Канада ТKO 4 (10) Vacant WBC Youth World Super Welterweight Title, 4 раундатағы техникалық нокаут 6  6 (6)-0 14 желтоқсан 2018  Элиуд Мелендес Роча  (14-10-2) Shaw Conference Centre, Эдмонтон, Канада TKO 1 (8) 1 раунда техникалық нокаут 5  5 (5)-0 24 қараша 2018  Хосе Франсиско Зунига  (14-11-2)  Le Centre Financiere Sun Life, Квебек, Канада KO 2 (6),  2-раундтағы нокаут 4  4 (4)-0 13 қазан 2018  Хесус Хавьер Мендоса  (7-5-1)  Montreal Casino, Монреаль, Канада TKO 1 (6), 0:57 1-раундтағы техникалық нокаут 3 3 (3)-0 16 маусым 2018  Густаво Гарибай (13-10-2) Шавиниган,  Квебек, Канада TKO 5 (6)  1-раундтағы техникалық нокаут 2 2 (2)-0 26 маусым 2018  Ариель Алехандро Зампедри (9-3)   Квебек-сити, Канада KO 1 (4), 1:24 1-раундтағы нокаут 1 1 (1)-0 7 сәуір 2018  Тони Баррерас (1-1) Квебек-сити, Канада KO 1 (4), 0:31 Кәсіпқой дебют, 1-раундтағы нокаут

 Дереккөздер 

Санат:Қазақстан боксшылары
Санат:Бірінші орта салмақ боксшылары